**UNIVERZITET U SARAJEVU**

**Šumarski fakultet Univerziteta u Sarajevu**

Na osnovu člana 103. Zakona o visokom obrazovanju (‘’Službene novine Kantona Sarajevo“ broj: 33/17), člana 201. i 202. Statuta Univerziteta u Sarajevu (broj: 01-1093-3-1/18 od 28. 11. 2018. godine), Prijedloga Odluke Vijeća fakulteta broj: 01/6-335/21 od dana 09.02.2021. godine i na osnovu Odluke Senata Univerziteta broj: 01-2-55/21 od dana 24.02.2021. godine u Sarajevu raspisuje:

**JAVNI KONKURS**

**ZA IZBOR AKADEMSKOG OSOBLJA U NAUČNONASTAVNA ZVANJA**

1. Nastavnik u zvanje **redovni profesor za naučnu oblast: „Iskorištavanje šuma” - 1 izvršilac** (radni odnos na neodređeno vrijeme, sa punim radnim vremenom)

Pored općih uslova predviđenih Zakonom o radu za zasnivanje radnog odnosa, potrebno je da kandidat ispunjava uslove iz članova 94., 96., 100., 101., 103. i 115. Zakona o visokom obrazovanju (”Službene novine Kantona Sarajevo” br. 33/17) i uslove iz članova 193., 194., 199., 202., i 203. Statuta Univerziteta u Sarajevu (broj: 01-1093-3-1/18 od 28.11.2018. godine).

Uslovi koje kandidat treba da ispunjava za izbor u naučnonastavno zvanje:

1. **Redovni profesor:** proveden najmanje jedan izborni period u zvanju vanrednog profesora, najmanje osam naučnih radova objavljenih u priznatim publikacijama koje se nalaze u relevantnim naučnim bazama podataka, najmanje dvije objavljene knjige, originalni stručni uspjeh kao što je projekt, patent ili originalni metod, te uspješno mentorstvo najmanje po jednom kandidatu za stepen drugog odnosno integrisanog ciklusa studija i trećeg ciklusa studija i uvjeti navedeni u članu 115.Zakona o visokom obrazovanju i člana 193. stav (4) Statuta Univerziteta u Sarajevu

U slučaju da kandidat koji se bira u naučnonastavno zvanje iz objektivnih razloga nije mogao ispuniti uvjet objavljena knjiga i/ili mentorstva za drugi ciklus studija, integrisanog ciklusa studija i trećeg ciklusa studija, uvodi se ekvivalencija, odnosno supstitucija objavljene knjige i/ili mentorstva sa tri dodatna naučna rada objavljena u citatnim bazama podataka, u odnosu na minimalne uvjete utvrđene zakonom.

Uz prijavu na konkurs za izbor nastavnika u naučnonastavno zvanje redovni profesor, kandidat prilaže dokaze da ispunjava minimalne uslove za izbor, kako slijedi:

1. Biografiju/životopis (CV) i spisak objavljenih radova, projekata, patenata ili originalnih metoda;
2. Diplomu fakulteta o završenom dodiplomskom i magistarskom studiju, te diplomu o stečenom naučnom stepenu doktora nauka;
3. Kandidat za izbor u naučnonastavno zvanje redovni profesor prilaže ovjerenu kopiju odluke o izboru u akademsko zvanje vanredni profesor, ili potvrdu da je u nastavi proveo najmanje tri godine nakon posljednjeg izbora ukoliko je ispunio uvjete za izbor u više zvanje prije isteka perioda na koji je biran, odnosno dodatno objavio najmanje pet naučnih radova u citatnim bazama podataka;
4. Objavljene naučne i stručne radove (sa dokazom o objavljivanju/ispisom iz baze, sa pregledom časopisa i zbornika u kojima su objavljeni), sve nakon posljednjeg izbora;
5. Dokaz o uspješno obavljenom mentorstvu kandidatu drugog ciklusa studija, odnosno integrisanog ciklusa studija i trećeg ciklusa studija, odnosno kandidatu za sticanje naučnog stepena magistra i doktora nauka po predbolonjskom procesu, nakon posljednjeg izbora;
6. Podatke o nagradama i priznanjima u vezi sa odgovarajućom naučnom oblasti;
7. Ostalu dokumentaciju kojom kandidat dokazuje ostvarene rezultate u oblasti naučnog i nastavnog rada;
8. Izvod iz matične knjige rođenih;
9. Uvjerenje o državljanstvu.

**Napomena:** Navedena dokumentacija se dostavlja u originalu ili ovjerenoj kopiji.

* Kandidati koji su diplome stekli u inostranstvu prilažu rješenje o nostrifikaciji diplome, odnosno rješenje o priznavanju stečene inostrane visokoškolske kvalifikacije ili potvrdu da je pomenuti postupak pokrenut.
* U prijavi je obavezno navesti priloženu dokumentaciju.
* Svi listovi prijave, kao i priložena dokumentacija, osim knjiga, udžbenika i monografija, trebaju biti **parafirani** od strane kandidata.
* Prijava kandidata za određeno naučnonastavno zvanje treba da sadrži najmanje dokumentaciju kojom se dokazuje ispunjavanje uslova za izbor u zvanje za koje je konkurisao.
* Prijave se dostavljaju u pisanoj formi.
* Biografiju i spisak objavljenih radova, projekata, patenata ili originalnih metoda je potrebno dostaviti, i u elektronskoj formi na mediju za skladištenje podataka (na CD-u ili memory sticku i sl.)
* Ugovor o radu s izabranim kandidatom zaključuje se na neodređeno vrijeme u punom radnom vremenu,a shodno uslovima konkursa.

Konkurs ostaje otvoren 15 dana od dana objavljivanja.

Prijave sa dokazima o ispunjavanju uslova predviđenih konkursom podnose se lično **na protokol, soba 115/I** ili putem pošte preporučeno na adresu:

**UNIVERZITET U SARAJEVU**

**ŠUMARSKI FAKULTET**

**ZAGREBAČKA br. 20,**

**71 000, SARAJEVO**

**SA NAZNAKOM:**

**"Prijava na konkurs za izbor akademskog osoblja, sa naznakom naučne oblasti i zvanja za koje konkuriše".**

Detaljnije informacije i upute možete dobiti putem kontakt telefona: 033/812-488.

**Nepotpune i neblagovremene prijave neće se razmatrati.**